A rendelet 24. cikkének (3) bekezdése előírja, hogy 2015. december 31-ig, valamint azt követően ötévente a Bizottság jelentést nyújt be az Európai Parlamentnek és a Tanácsnak a rendelet végrehajtásáról.

A Bizottság 2015-ben több fontos elemzési és értékelési tevékenységet is megvalósított a szabványosítási keretrendszerre vonatkozóan. Ezért a 2016. évre vonatkozóan az éves uniós munkaprogram először beszámol a rendelet végrehajtásának javítását célző különböző tevékenységek és intézkedések eredményeiről (2. szakasz). Ezután bemutatja a 2016-ra tervezett szabványosítási kérelmeket, feltüntetve azt, miként járulnak hozzá a Bizottság szakpolitikai prioritásainak megvalósításához (3. szakasz): a kérelmek részletes leírását a melléklet tartalmazza. Végezetül a munkaprogram a rendeletből következő és a korábbi éves munkaprogramokban is szereplő több fontos témával foglalkozik és naprakész információkat nyújt azok tartalmáról, így az inkluzivitásról, a nemzetközi együttműködésről, a szellemitulajdon-jogokról és a kutatásról, valamint pénzügyi és működési kérdésekről. Ezeken a területeken a Bizottság meghatároz bizonyos olyan elemeket, amelyekkel kapcsolatban az európai szabványosítási közösség más tagjainak fokozottabb részvételére lenne szükség.

A Vademecum iránymutatásokat is megállapít az európai szabványügyi szervezetek részére, hogy biztosítsa a megfelelő átláthatóságot és az inkluzivitást a Bizottság felkéréseinek teljesítése során.

az Unió tengeri területeinek felügyeletét biztosító közös információ-megosztási környezet, amelynek célja a tengeri felügyeletben, beleértve a védelmet is, részt vevő nemzeti hatóságok közötti automatikus információcsere erősítése

csaptelepek, zuhanyzók, televíziók, intelligens készülékek, szerszámgépek, hegesztő berendezések környezetbarát tervezése és az energiafogyasztásukat jelző címkézése

az alternatív üzemanyagok infrastruktúrájának kiépítése és a felhasználóknak szóló azon információk egyszerűsítése, amelyek a járműveiknek az üzemanyagokkal vagy az elektromos töltőállomásokkal való kompatibilitására vonatkoznak

a higany- és formaldehid-kibocsátás nyomon követése

A megerősített iparon alapuló, mélyebb és méltányosabb belső piac támogatása érdekében a Bizottság számos intézkedésre tesz javaslatot a biztonsági és az interoperabilitási követelmények erősítése érdekében, amelyek a termékek belső piacának megvalósításához szükségesek, a nagy teljesítményű európai ipar fenntartásával kezdve:

otthon komposztálható műanyag csomagolás

a levegő minőségének értékelésére használható modellezési technika

a légszennyezés forrásainak azonosítására és számszerűsítésére szolgáló módszertan

a szoftverirányítású rádió nagyobb biztonsága és megfelelősége

egyéni védőeszköz (védőruha)

kötélpályák

gázüzemű berendezések

az általános termékbiztonsági irányelv hatálya alá tartozó fogyasztási cikkek (például gyertyák, grillsütő, gyermekcipők, babakocsik)

bíróságon kívüli (alternatív) vitarendezési ügyek támogatására szolgáló ügykezelési rendszerek interoperabilitása

élelmiszerrel érintkezésbe kerülő anyagok és tárgyak

építési termékek és határértékek/kategóriák bevezetése az építési termék teljesítményének mérésére

vasúti műszaki előírások interoperabilitása

4.Inkluzivitás

Az elmúlt két évben nagy erőfeszítéseket tettünk annak lehetővé tétele érdekében, hogy a kkv-k, a szociális és a társadalmi érdekeltek hatékonyan részt vehessenek a szabványosítási tevékenységekben. A rendeletnek az európai érdekcsoportok finanszírozásáról szóló rendelkezéseivel összhangban a Bizottság nyilvános ajánlattételi felhívásokat követően partnerségi megállapodásokat kötött a III. melléklet szerinti szervezetekkel (SBS, ANEC, ECOS és ETUC, amelyek a kkv-k, a fogyasztók, a dolgozók és a környezetvédelem érdekeit képviselik a szabványosítás során), biztosítva ezzel a koherenciát és a stabilitást a finanszírozás és az irányítás szempontjából, valamint a rendeletben meghatározott négy területen az érdekeltek érdekeinek folyamatos képviseletét.

Amint azt a független felülvizsgálat is mutatja, még mindig vannak megoldást igénylő kihívások a III. melléklet szerinti szervezetek megfelelő részvételének biztosítása terén. Először is, még mindig nem ismerik, illetve nem ismerik el a III. melléklet szerinti szervezeteket és az európai szabványosítási rendszerben betöltött szerepüket. Másodszor, az érdekcsoportok szervezetei még mindig nehézségekbe ütköznek a technikai munkához szükséges dokumentumokhoz való hozzáférés során. Harmadszor, a nemzeti szabványügyi testületekkel való együttműködés nem mindig elegendő ahhoz, hogy hasznos támogatást biztosítson e szervezetek számára. Negyedszer, a III. melléklet szerinti szervezeteknek továbbra is nehéz eligazodni a számos munkacsoport különböző munkafolyamatai között, ami sokszor további szükségtelen adminisztratív terhet jelent a technikai munka mellett.

A Bizottság 2016-ban szorosan figyelemmel fogja kísérni a rendelet rendelkezéseinek végrehajtása és az európai szabványosítási rendszer inkluzivitásának növelése tekintetében elért további eredményeket.